Скит Светог Ђорђа је археолошки локалитет у Рачи, у клисури реке Раче (заселак Мала Ријека), на око два километра западно од Манастира Рача, на планини Тари, у оквиру НП Тара. Обухвата три објекта и невелико гробље у простору око највеће грађевине, која се по предању сматра центром преписивачке делатности у овим крајевима (од 16. века до разарања Манастира Рача након Великог турског рата 1688. године).